CELEX: 32020D1549
Language: hr
Date: 2020-10-22 00:00:00
Title: Provedbena odluka Komisije (EU) 2020/1549 оd 22. listopada 2020. o stavljanju izvan snage Odluke 2004/200/EZ o mjerama kojima se sprečava unošenje Pepino mozaik virusa u Zajednicu i njegovo širenje unutar Zajednice (priopćeno pod brojem dokumenta C(2020) 7139)

26.10.2020   
               
               
                  HR
               
               
                  Službeni list Europske unije
               
               
                  L 354/7
               
            
         PROVEDBENA ODLUKA KOMISIJE (EU) 2020/1549
         оd 22. listopada 2020.
         o stavljanju izvan snage Odluke 2004/200/EZ o mjerama kojima se sprečava unošenje Pepino mozaik virusa u Zajednicu i njegovo širenje unutar Zajednice
         
            
               (priopćeno pod brojem dokumenta C(2020) 7139)
            
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/2031 Europskog parlamenta i Vijeća od 26. listopada 2016. o zaštitnim mjerama protiv organizama štetnih za bilje i o izmjeni uredbi (EU) br. 228/2013, (EU) br. 652/2014 i (EU) br. 1143/2014 Europskog parlamenta i Vijeća te stavljanju izvan snage direktiva Vijeća 69/464/EEZ, 74/647/EEZ, 93/85/EEZ, 98/57/EZ, 2000/29/EZ, 2006/91/EZ i 2007/33/EZ (1), a posebno njezin članak 30. stavak 1. i članak 37. stavak 2.,
         budući da:
         
                     (1)
                  
                  
                     Odlukom Komisije 2004/200/EZ (2) utvrđuju se mjere za sprečavanje unošenja Pepino mozaik virusa u Uniju i njegova širenja unutar Unije na sjemenu rajčice vrste Lycopersicon lycopersicum (L.) Karsten ex Farw. Te se mjere ne primjenjuju na sjeme namijenjeno prodaji krajnjem potrošaču.
                  
               
                     (2)
                  
                  
                     Taj štetni organizam nije bio naveden ni u Prilogu I. ni u Prilogu II. Direktivi Vijeća 2000/29/EZ (3) i na njega se primjenjuju samo posebni zahtjevi iz Odluke 2004/200/EZ.
                  
               
                     (3)
                  
                  
                     Nakon ponovne procjene njegova fitosanitarnog statusa taj je štetni organizam uvršten u dio F Priloga IV. Provedbenoj uredbi Komisije (EU) 2019/2072 (4), koji sadržava popis reguliranih nekarantenskih štetnih organizama Unije i određenog bilja za sadnju, s odgovarajućim kategorijama i pragovima za predmetno sjeme povrća. Na njega se primjenjuju i mjere utvrđene u dijelu E Priloga V. toj uredbi.
                  
               
                     (4)
                  
                  
                     Odluka 2004/200/EZ stoga je zastarjela i trebalo bi je staviti izvan snage.
                  
               
                     (5)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Odluka 2004/200/EZ stavlja se izvan snage.
         
         
            Članak 2.
            Ova je Odluka upućena državama članicama.
         
         
            Sastavljeno u Bruxellesu 22. listopada 2020.
            
               
                  Za Komisiju
               
               Stella KYRIAKIDES
               
                  Članica Komisije
               
            
         
         
            (1)  SL L 317, 23.11.2016., str. 4.
         
         
            (2)  Odluka Komisije 2004/200/EZ od 27. veljače 2004. o mjerama kojima se sprečava unošenje Pepino mozaik virusa u Zajednicu i njegovo širenje unutar Zajednice (SL L 64, 2.3.2004., str. 43.).
         
            (3)  Direktiva Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihova širenja unutar Zajednice (SL L 169, 10.7.2000., str. 1.).
         
            (4)  Provedbena uredba Komisije (EU) 2019/2072 od 28. studenoga 2019. o utvrđivanju jedinstvenih uvjeta za provedbu Uredbe (EU) 2016/2031 Europskog parlamenta i Vijeća u pogledu zaštitnih mjera protiv organizama štetnih za bilje te o stavljanju izvan snage Uredbe Komisije (EZ) br. 690/2008 i izmjeni Provedbene uredbe Komisije (EU) 2018/2019 (SL L 319, 10.12.2019., str. 1.).